Ureus
<s>Ureus (starogrčki:οὐραῖος, ouraîos=na svom repu), staroegipatski: jꜥrt) ili uspravljena kobra bio je jedna od važnijih faraonskih insignija u Antičkom Egiptu.</s>

<s>Najčešće je prikazivan na faraonskoj kruni, kao simbol legitimiteta njegove vlasti.</s>

<s>Karakteristike</s>

<s>Orginalno ureus je bio simbol boginje zaštitnice Donjeg Egipta - Vadžet.</s><s>Za koju se vjerovalo da ima lik kobre, a imati je na kruni značilo je dobiti njezinu zaštitu od neprijatelja, kao i moć da se vlada nad čitavim Donjim Egiptom.</s><s>U periodu ujedinjenje zemlje - ureus je spojen sa supom - simbolom zaštitnice 
Gornjeg Egipta boginjom - Nekbet.</s><s>Zajedno su ta dva bića postala - nebti, jedno od pet titularnih faraonskih imena (prevedeno dvije dame) zaštitnice faraona.</s>

<s>Kad su faraoni postali manifestacija boga sunca Ra, raširilo se vjerovanje da ureusi pljuju otrov ili rigaju vatru na faraonove neprijatelje da ga zaštite.</s><s>Ureus je često prikazivan omotan oko sunčeva diska, kog nosi Ra.</s><s>U skladu s tim ureusi su postali oči boga Ra, pa su bili povezani sa boginjama koje su radile slične stvari, uključujući Hator, Izidu, Nekbet, Sekmet, Vadžet i Bast.</s><s>U pojedinim periodima duge egiptske historije ureusi su postali poznati i kao Mjesečevo oko, ili; Oko Hator,  Oko Horusa i Oko Ra, što je zavisilo o vremenu kad je to bilo u modi.</s><s>Isto tako ureusi su bili povezani i sa drugim boginjama kao što je Neit ili Ma'at.</s>

<s>Kako je ureus oduvijek bio faraonski simbol, postao je povezan sa bogovima vladarima Egipta, tako se u nekim scenama mogu vidjeti Horus i Set kako nose - ureus.</s>

<s>Po jednoj od mitoloških priča - porijeklo ureusa povezano je sa bogom Ra.</s><s>Vjerovalo se da je Izida stvorila prvog ureusa, kog je napravila od zemljine prašine i 
Raove pljuvačke (sunčevih zraka).</s><s>Boginja ga je iskoristila da osigura egiptski tron za svog supruga Ozirisa.</s>

<s>Najpoznatiji ureus je onaj Senusreta II izrađen od zlata sa crnim očima od granita, tamnoplavom glavom od lapis lazulija i umetcima od karneola i tirkiznom kapom.</s><s>Dimenzije tog ureusa od vrha do dna  su 6,7 cm.</s>

<s>Jedini poznati ureus pronađen zajedno s pokopanim faraonom bio je onaj pronađen kod Tutankhamona.</s><s>To su bila dva zlatna ureusa za koja se pretpostavlja da su prenošeni od jednog do drugog faraona.</s>

<s>Hijeroglifi ureusa, imaju nekoliko tipova interpretacija, pa se mogu odnositi na svećenicu, boginje poput Menhit i Izide ili njihovo svetište.</s>

<s>Izvori</s>

<s>Vanjske veze</s>

<s>Egyptian Symbols: Uraeus</s>

<s>Drevni Egipat</s>

